**КОМИ РЕСПУБЛИКАЛӦН ОЛАНПАС**

**“Коми Республикаын ва йитӧдъяс ладмӧдӧм йылысь” Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2016 вося кӧч тӧлысь 23 лунӧ

**1 статья.** Пыртны “Коми Республикаын ва йитӧдъяс ладмӧдӧм йылысь” Коми Республикаса Оланпасӧ(Коми Республикаса государственнӧй власьт органъяслӧн индӧд-тшӧктӧмъяс, 2006, 11 №, 4595 ст.; 2007, 4 №, 4777; 2008, 11 №, 615 ст.; 2009, 41 №, 764 ст.; 2010, 6 №, 82 ст; 2012, 34 №, 783 ст.) татшӧм вежсьӧмъяс:

1. 1 статьяӧ “Коми Республикаса Каналан Сӧвет,” кывъяс бӧрын содтыны “Коми Республикаса Юралысь,” кывъяс.

2. 21 статьяын:

1) 1 да 2 пунктъяс гижны тадзи:

“1) Коми Республикаса олӧмӧ пӧртысь власьт органса юрнуӧдысьӧс чинӧ индӧм да чинысь мездӧм, коді збыльмӧдӧ ва йитӧдъяс юкӧнын Россия Федерацияса торъя уджмогъяс, кутшӧмъясӧс сетӧма Коми Республикаса канму власьт органъяслы збыльмӧдӧм вылӧ;

2) ва йитӧдъяс юкӧнын Россия Федерацияса торъя уджмогъяс збыльмӧдӧм вылӧ, кутшӧмъясӧс сетӧма Коми Республикаса канму власьт органъяслы збыльмӧдӧм вылӧ, уполномочитӧм Коми Республикаса олӧмӧ пӧртысь власьт органлысь тэчассӧ вынсьӧдӧм;”;

2) 3 пунктын “Коми Республикаса ва йитӧдъяс юкӧнын” кывъяс вежны “ва йитӧдъяс юкӧнын Россия Федерацияса торъя уджмогъяс збыльмӧдан юалӧмъяс серти, кутшӧмъясӧс сетӧма Коми Республикаса канму власьт органъяслы збыльмӧдӧм вылӧ” кывъясӧн;

3) 4 пунктын “Коми Республикаын ва йитӧдъяс юкӧнын уджмогъяс серти” кывъяс вежны “ва йитӧдъяс юкӧнын Россия Федерацияса торъя уджмогъяс серти, кутшӧмъясӧс сетӧма Коми Республикаса канму власьт органъяслы збыльмӧдӧм вылӧ,” кывъясӧн.

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысь С.А. Гапликов

Сыктывкар

2016 вося йирым тӧлысь 3 лун

93-РЗ №